Ehdotus Euroopan parlamentin ja neuvoston päätös EU:n solidaarisuusrahaston varojen käyttöönotosta talousarviota koskevasta kurinalaisuudesta ja moitteettomasta varainhoidosta 17 päivänä toukokuuta 2006 tehdyn Euroopan parlamentin neuvoston ja komission välisen toimielinten sopimuksen 26 kohdan nojalla /* KOM/2007/0149 lopull. */





[pic] | EUROOPAN YHTEISÖJEN KOMISSIO | Bryssel 28.3.2007 KOM(2007) 149 lopullinen Ehdotus EUROOPAN PARLAMENTIN JA NEUVOSTON PÄÄTÖS EU:n solidaarisuusrahaston varojen käyttöönotosta talousarviota koskevasta kurinalaisuudesta ja moitteettomasta varainhoidosta 17 päivänä toukokuuta 2006 tehdyn Euroopan parlamentin neuvoston ja komission välisen toimielinten sopimuksen 26 kohdan nojalla (komission esittämä) PERUSTELUT Toukokuun 17 päivänä 2006 tehdyssä toimielinten sopimuksessa[1] määrätään, että Euroopan unionin solidaarisuusrahaston varoja voidaan ottaa käyttöön joustomekanismin avulla vuosittain enintään miljardi euroa siten, että ylitetään rahoituskehyksen otsakkeiden määrät. Edellytykset tuen saamiseksi rahastosta on määritelty neuvoston asetuksessa (EY) N:o 2012/2002[2]. Unkari ja Kreikka ovat hakeneet rahastolta apua niitä maalis-huhtikuussa 2006 koetelleiden tuhoisien tulvien aiheuttamien vahinkojen korjaamista varten seuraavasti: (euroa) Välittömät vahingot | Ehdotettu tuki | Unkari: Tulvat huhtikuussa 2006 | 519 096 784 | 15 063 587 | Kreikka: Tulvat maaliskuussa 2006 | 372 261 099 | 9 306 527 | Yhteensä | 891 357 883 | 24 370 114 | Tutkittuaan hakemukset[3] ja otettuaan huomioon sen, minkä verran tukea rahastosta voidaan enintään myöntää, sekä mahdollisuudet määrärahojen uudelleen kohdentamiseen lisämäärärahoja edellyttävän otsakkeen sisällä komissio esittää, että EU:n solidaarisuusrahaston varoja otetaan käyttöön yhteensä 24 370 114 euroa, jotka kohdennetaan rahoituskehyksen otsakkeeseen 1 a. Komissio esittää 17 päivänä toukokuuta 2006 tehdyn toimielinten sopimuksen 26 kohdan mukaisesti lisätalousarvion (LT), jonka perusteella vuoden 2007 talousarvioon voidaan ottaa tietty määrä maksusitoumus- ja maksumäärärahoja. Määrärahat jaotellaan saajamaittain. Ehdotus EUROOPAN PARLAMENTIN JA NEUVOSTON PÄÄTÖS EU:n solidaarisuusrahaston varojen käyttöönotosta talousarviota koskevasta kurinalaisuudesta ja moitteettomasta varainhoidosta 17 päivänä toukokuuta 2006 tehdyn Euroopan parlamentin neuvoston ja komission välisen toimielinten sopimuksen 26 kohdan nojalla EUROOPAN PARLAMENTTI JA EUROOPAN UNIONIN NEUVOSTO, jotka ottavat huomioon talousarviota koskevasta kurinalaisuudesta ja talousarviomenettelyn parantamisesta 17 päivänä toukokuuta 2006 tehdyn Euroopan parlamentin, neuvoston ja komission välisen toimielinten sopimuksen[4] ja erityisesti sen 26 kohdan, ottavat huomioon Euroopan unionin solidaarisuusrahaston perustamisesta 11 päivänä marraskuuta 2002 annetun neuvoston asetuksen (EY) N:o 2012/2002[5], ottavat huomioon komission ehdotuksen[6], sekä katsovat seuraavaa: (1) Euroopan unioni on perustanut Euroopan unionin solidaarisuusrahaston, jäljempänä ’rahasto’ osoittaakseen solidaarisuutta katastrofialueiden väestöä kohtaan. (2) Toukokuun 17 päivänä 2006 tehdyn toimielinten sopimuksen perusteella rahaston varoja voidaan ottaa käyttöön vuosittain enintään miljardi euroa. (3) Asetuksessa (EY) N:o 2012/2002 säädetään edellytyksistä, joiden täyttyessä rahaston varoja voidaan ottaa käyttöön, (4) Unkari ja Kreikka ovat esittäneet rahaston käyttöönottamiseksi hakemukset, jotka koskevat kahta tulvakatastrofia, OVAT PÄÄTTÄNEET SEURAAVAA: 1 artikla Euroopan unionin yleiseen talousarvioon varainhoitovuodeksi 2007 otetaan käyttöön Euroopan unionin solidaarisuusrahaston varoja 24 370 114 euroa maksusitoumus- ja maksumäärärahoina. 2 artikla Tämä päätös julkaistaan Euroopan unionin virallisessa lehdessä . Tehty Brysselissä Euroopan parlamentin puolesta Neuvoston puolesta Puhemies Puheenjohtaja [1] EUVL C 139, 14.6.2006, s. 1. [2] EYVL L 311, 14.11.2002, s. 3. [3] Tiedonanto komissiolle Unkarin esittämästä hakemuksesta Euroopan unionin solidaarisuusrahaston tuen myöntämiseksi huhtikuun 2006 vakavien tulvien vuoksi, ja tiedonanto komissiolle Kreikan esittämästä hakemuksesta Euroopan unionin solidaarisuusrahaston tuen myöntämiseksi maaliskuun 2006 vakavien tulvien vuoksi; tiedonannoissa esitetään komission analyysi hakemuksista. [4] EUVL C 139, 14.6.2006, s. 1. [5] EYVL 311, 14.11.2002, s. 3. [6] EUVL C […], […], s. […].